“Залатое пяро “Белай Русі” — конкурс для неабыякавых сэрцаў, для тых, для каго такія паняцці, як Радзіма і патрыятызм, не пусты гук, а неад’емная частка жыцця. За чатыры гады ў конкурсе, які праходзіць пры падтрымцы Міністэрства адукацыі і Міністэрства інфармацыі, узялі ўдзел больш за тры тысячы творцаў з усіх куткоў нашай Радзімы. Членамі журы было ацэнена больш як дванаццаць тысяч друкаваных старонак, больш за дзве тысячы фотаздымкаў і прагледжана звыш дзесяці гадзін відэаматэрыялаў. Пераможцы мінулых конкурсаў — 24 прадстаўнікі навучэнскай і рабочай моладзі, многія з якіх сталі студэнтамі факультэтаў журналістыкі краіны.